Tatarstan Airlines 363 reysi halokati. Tatarstan Airlines 363 reysi halokati 2013-yil 17-noyabrida mahalliy vaqt (UTC+4) bilan soat 19:20 da sodir boʻldi. Tatarstan Airlines kompaniyasining Moskva—Qozon reysini bajarayotgan Boeing 737-53A uchogʻi Qozon xalqaro aeroportiga quladi, natijada 50 kishi (44 yoʻlovchi va 6 ekipaj aʼzosi) halok boʻldi. Halokat yuzasidan aeroport vaqtincha yopildi. Qurbonlar. Aviahalokat natijasida uchoq bortidagi barcha odamlar halok boʻldi. Qurbonlar orasida Tatariston prezidenti Rustam Minnixanovning oʻgʻli Irek Minnixanov hamda Federal xavfsizlik xizmati Tatariston boshqarmasining boshligʻi Aleksandr Antonov bor edi.